Serenity is 'n selfsorgvakansiehuis in Langebaan, 'n dorpie aan die Kaapse Weskus wat bekend is vir sy pragtige strandmeer. Langebaan is 'n gemaklike uur se ry van Kaapstad af en dien as die ideale basis om die oorvloed besienswaardighede aan die Weskus te sien.
Dié drieslaapkamerhuis het slaapplek vir tot 9 mense en beskik oor 2 badkamers. Die hoofslaapkamer het 'n dubbelbed, 'n enkelbed en 'n en suite-badkamer, terwyl die tweede slaapkamer 'n dubbelbed, en die derde slaapkamer 'n dubbelbed en 'n stapelbed het. Linne en word voorsien, maar gaste moet asb. hul eie bad-
en strandhanddoeke saambring.
Die huis beskik ook …
Die huis beskik ook oor 'n kombuis, sitarea en 'n eetarea. Die kombuis is goed toegerus met 'n stoof, oond, yskas-vrieskas en 'n mikrogolfoond. Die eetarea het sitplek vir 8 gaste en 'n ingeboude braai-area, terwyl die sitarea gemaklike sitplek en 'n TV met 'n volledige DStv-pakket bied. Daar is parkeerplek van die straat af beskikbaar vir 2 voertuie.
Ferraria-straat 16, Myburgh Park, Langebaan, 7357, Wes-Kaap